recursal/SuperWikiNEXT-32B huggingface dataset:
**Vinicio Franco** (født 14. september 1933 i Puerto Plata i Den dominikanske republikk, død 19. desember 2020 i Santo Domingo Este)[] var en dominikansk sanger.

Liv og virke
------------

Franco ble tidlig sanger i Chichí Olivers orkester. Hans første plateinnspilling kom i 1949 med Antonio Morels orkerster - med merenguen *Límpiame el bozo*. Som 30-åring ble han sanger for Rafael Solanos orkester, og turnerte med det blant annet i Venezuela, Curaçao, Columbia, Argentinia, USA og Europa. Han sang også med *Super Orquesta San Jose*.

Han bke lkjent for sine tolkninger av *Apagame la vela* (av Bienvenido Brens), *Oye Nena* (av Alexis Camilo Morel) og *Siña Juanica* (av Félix López). Hans album *Ay no, yo no se no* med combo avn Johnny Ventura innbragte en gullplate. Med et album med 20 spor ble han i 2011 inntatt i *Colección Reserva Musical*, og var dermed i samme eksklusive selskap som musikerne Joseíto Mateo, Félix del Rosario, Johnny Ventura, Lope Balaguer, Rhina Ramírez, Francis Santana, Fernando Casado, Cuco Valoy, Rafael Solano, Mundito Espinal, Luis Kalaff og Johnny Pacheco.

Han døde i en alder av 87 år på militærsykehuset «Ramón de Lara» i Santo Domingo Este, etter å ha blitt behandlet der for Covid-19.

Eksterne lenker
---------------

* (en) Vinicio Franco på Internet Movie Database Rediger på Wikidata
* *Festival de SD un tributo a íconos.* Hoy digital, 22. november 2008
* *Vinicio Franco „Reserva Musical del País".* Telemicro, 18. mars 2011
* *Feria del Libro llama a los poetas jóvenes.* El Nacional, 19. mars 2011
* *Vinicio Franco: Reserva Musical Dominicana.* Arkivert 5. mars 2016 hos Wayback Machine. El Nuevo Diario, 19. mars 2011
* *Vinicio Franco de los Mejores Interpretes de la Musica Dominicaba y del Mundo „Sin Equivacacion".* Nelson Rudriguez Tatis Informa, 5. september 2013
* Ramón Almánzar, *Muere Vinicio Franco, merenguero 'de pura cepa'*, listindiario.com, 19. desember 2020

|  |  |
| --- | --- |
| Oppslagsverk/autoritetsdata | VIAF **·** LCCN
 |
Område ved reservoaret.
**Vanderkloof-demningen** (afrikaans: *Vanderkloofdamm*) er en demning med et vannkraftverk i elva Oranje, beliggende 130 km nedenfor Gariepdemningen og 100 km nordvest for Colesberg, i provinsen Northern Cape i det sentrale Sør-Afrika. 

Demningen er en 765 meter lang og 108 meter høy gravitasjons-buedam i betong, og demmer opp et 133,4 km² stort vannreservoar, det nest største i Sør-Afrika.

Anlegget har en utbygd produksjonskapasitet på 240 MW fordelt på 2 turbiner à 120 MW hver. Operatør er det statlige energiselskapet Eskom. Anlegget ble åpnet i 1977, etter seks års arbeider.

Se også
-------

* Liste over verdens største vannkraftverk

Referanser
----------

1. ↑   www.eskom.co.za[Hentet fra Wikidata]

Eksterne lenker
---------------

* (en) Vanderkloof Dam – kategori av bilder, video eller lyd på Commons Rediger på Wikidata
* IndustCards – Hydroelectric Power Plants in Southern Africa.
* Vanderkloof Dam – Sør-Afrikas regjering.
* State of Dams in Provinces as on 20100510 – Sør-Afrikas regjering.

|  |  |
| --- | --- |
| Oppslagsverk/autoritetsdata | GeoNames
 |
**Vance Viking**, også kalt **Vance Flying Ving Express**, og **Texas Sky Ranger**, var et enseters gods- og racer-fly.

Design og utvikling
-------------------

Vance Viking
Claire K.Vance grunnla Vance Aircraft Corporation medlemme på å bygge Flying Wing. Flyet ble konstruert etter en serie håndlagde modeller med tanke på et høyhastighets fraktfly med plass til frakten i den tykke vingen. Dets korte historie som racerfly ble avbrutt i 1932 da konstruktøren, Clare Vance omkom  da han fløy inn i et tåke-dekket fjell på Rocky Ridge.

"Flying Wing var en vanlig langtrekkende fly i perioden med unntak av de to store bommer bak cockpit som bar den dobbelte halen med sine to ror, snarere enn et konvensjonelt skrog. Opprinnelig ble flyet konstruert for to piloter, men det ble konvertert til enmannsbetjening. Det hadde en stjernemotor, konvensjonelt understell (et halehjul for hver bom). Fjorten drivstofftanker som totalt rommet 5 000 liter var samnenkoblet inne i den utkragede midten av vingen. Flyet var av blandet konstruksjon, med et aluminium-dekket sveiset skrog av stålrør. Vingen hadde spanter av tre, kledd med kryssfiner.

Operativ historie
-----------------

I 1932 måtte Viking trekke seg fra konkurransen om Bendixtroféet etter problemer med brennstofftilførselen.. I 1933 ble det påmeldt, men konkurrerte ikke om Bendixtroféet.

I 1934 kjøpte løytnant Murray B. Dilley flyet og produksjonsrettigheter fra Claire Vance's dødsbo for 10 000 dollars i den hensikt å konkurrere med flyet i 1934 England-Australia MacRobertson Air Race. Dilley betalte bare 2&;500 dollars av beløpet. Flyet ble forlatt i ørkenen, i nærheten av Palm Springs, California. I 1936 ble Flying Wing kjøpt på auksjon for 2 500 dollar av Mason Aircraft Corporation. Eieren av Mason, Clyde Pangborn planla å bruke fly til en tur fra Dallas,Texas til Moskva. Senere ble flyet ført tilbake til tandem konfigurasjon, radio kompass ble installert, det ble malt om i rødt og hvitt og døpt «Texas Sky Ranger». Roland W. Richards sponset flyet som en del av en reklamekampanje for Texas Centennial Exposition for å fly til New York, Paris, besøke London, Amsterdam, Madrid, Brussel, og deretter tilbake på en non-stop- Paris til Dallas med Pangborn og Mony Mason som piloter. Mason trakk seg ut ved å ikke møte, men flygingen var planlagt og fortsatte uavhengig av Pangborn, men med avis sponsing.

Referanser
----------

1. ↑  Magasinet *Flying Magazine*.May 1948.
2. ↑  *San Francisco Bay Area Aviation* av William T. Larkins.
3. ↑  *Tailless aircraft in The USA* .
4. ↑  *Tailless aircraft in the USA*
5. ↑  *The great air races* av Don Vorderman
6. ↑  *1933 National Air Races*.
7. ↑  *The England-Australia Race*
8. ↑  *Berkley Daily Gazzette* 2 June 1936 Vance Flying Wing Plane Brings $2500.
9. ↑  *Berkley Daily Gazette* :Pangborn Plans Paris to Dallas non-stop flight
10. ↑  *Berkley Daily Gazette* 20 July

Eksterne lenker
---------------

* Vance Viking
En screwdriver
**Screwdriver** er en longdrink som består av vodka og appelsinjus, garnert med en appelsinskive. Drinken står på den internasjonale bartenderforeningen IBAs offisielle liste over standardiserte drinker.

Tidsskriftet *Time* nevner drinken i en artikkel om Istanbul fra 1949: «I den dunkle baren i elegante Park Hotel blander tyrkiske etterretningsagenter seg med amerikanske ingeniører og flyktninger fra Balkan, og drikker den seneste yankee-miksturen av vodka og appelsinjus som kalles *screwdriver*.» Drinkens navn («skrutrekker») kommer etter sigende av at de amerikanske ingeniørene anvendte sine skrutrekkere til å røre om etter å ha helt vodka i bokser med appelsinjus.

Referanser
----------

1. ↑  «+TURKEY: Wild West of the Middle East (Arkivert kopi)». *Time Magazine*. 24. oktober 1949. Arkivert fra originalen 25. mai 2012. Besøkt 28. desember 2016. «In the dimly lighted bar of the sleek Park Hotel, Turkish intelligence agents mingle with American engineers and Balkan refugees, drinking the latest Yankee concoction of vodka and orange juice, called a 'screwdriver.'»
2. ↑  «Did you know? : Screwdrivers (Arkivert kopi)» (PDF). *The Primer : Fall Issue 2002*. 2002. Arkivert fra originalen (PDF) 7. oktober 2010.

  


|  |  |
| --- | --- |
| Oppslagsverk/autoritetsdata | Encyclopædia Britannica **·** TasteAtlas
 |
**Kristian Nyjordet** (født 25. juli 1858 på *Nyjordet* i Vardal, død 13. januar 1927) var ordfører i Vardal fra 1922 til 1925. Nyjordet representerte Bondepartiet. Han ble valgt til ordfører etter loddtrekning med Arbeiderdemokratenes kandidat, Ludvig Skjerven.

Kristian Nyjordet var sønn av småbruker *Mathias Christiansen Nyjordet* og *Berthe Olsdatter*. I *Vardal bygdebok* karakteriseres han som en driftig mann, som hadde klatra økonomisk og sosialt: "Han arbeidet sig op fra å kalle ingen ting til å bli velstandsmann". Nyjordet hadde kjøpt garden Napstad, i tillegg til at han dreiv som blikkfabrikant. Han var gift med *Mathea Skjellerud*.

Da han ble ordfører, hadde han i lengre tid vært politisk aktiv. Med unntak av perioden 1919-1922 hadde han sia 1902 sittet i Vardals herredsstyre. Nyjordet hadde mange tilltsverv; han var blant annet overformynder i Vardal. Han var også religiøst interessert og medlem i styret til Viken kristelige ungdomsskole.

Referanser
----------

1. ↑   Folketellingen i Norge i 1910, www.digitalarkivet.no[Hentet fra Wikidata]
2. ↑   Nationen, type referanse dødsannonse, utgitt 22. januar 1927[Hentet fra Wikidata]

Kilder
------

* Lauvdal, Torgeir: *Vardal bygdebok III*, Vardal 1930, s. 241.
* Opplandsarkivets avskrift av kommunevalgresultater


|  |  |  |
| --- | --- | --- |
| Forgjenger:**Arne Fosnes** | **Ordfører i Vardal**(1922–1925) | Etterfølger:**Ludvig Skjerven** |

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister
 |
Portrett av *Jean Miélot* i et Scriptorium, fra *Miracles de Notre Dame*
**Scriptorium** (flertall *scriptoria*) var rom i middelalderens klostre, der skrivermunker kopierte manuskripter. I motsetning til vanlig oppfatning viser kilder, bygningsrester og arkeologiske utgravninger at slike rom sjelden eksisterte, mesteparten av munkenes skriving foregikk i private rom eller i munkecellene. I moderne fagterminologi refererer *scriptoria* oftest til klosterets samlede skrifter, mer enn til et fysisk rom.

Etyomologi
----------

Scriptorium er fra latin og betyr «skrivestue», bokstavelig «sted for skriving». Ordet kommer fra middelalderlatin *script-*, *scribere* (å skrive), der *-orium* er intetkjønnsending i entall for adjektiver som beskriver steder. Derfor er scriptorium «et skrivested».

Referanser
----------

1. ↑  «Scriptorium», *Online Etymology Dictionary*

Eksterne lenker
---------------

* «Scriptorium», *Catholic Encyclopedia*

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** NKC
 |
**Vepseglassvinge** (*Sesia melanocephala*) er en sommerfugl som tilhører familien glassvinger (Sesiidae). Den er bare funnet i Akershus og Vest-Agder i Norge.

Utseende
--------

En middelsstor (vingespenn 27 – 38 mm), ganske kraftig og mørk glassvinge. Den kjennes lett fra andre store glassvinger på den mørke fargen, og at antennene er gulbrune, ikke svarte. Antennene er gulbrune, hos hannen dobbelt kamtannede. Hodet er svart. Forkroppen (thorax) er svart med gule tegninger: doble, smale tverrstriper på sidene foran vingene, smale skråstriper som går fra bakhjørnene inn mot midten, og en bred tverrstripe bakerst. Bakkroppen er sylindrisk og nokså tykk, svart med smale, gule tverrstriper, mye smalere enn hos de andre *Sesia-*artene som er funnet i Norge. Forvingen er glassklar, den innerste delen av framkanten rødlig. Området fra den ytterste delen av basalcellen til vingespissen har mørk bestøvning. Bakvingen er glassklar med smal, mørk kant. Beina er kledt med ganske kort, gul behåring.
Med sine gule og svarte farger er arten en ganske god etterligning av en veps, særlig på gruppen murerveps (Eumeninae).

Levevis
-------

Denne arten er knyttet til grupper av gamle osper som står solåpent til. Egnede trær må ha døde grener. Larven lever inne i stammen og ganger seg ut i den døde grenen, der den fullfører utviklingen, som tar 2 – 3 år. De voksne sommerfuglene flyr i juni – juli, men er meget vanskelige å finne. Den beste måten å påvise denne arten på, er å lete etter spor fra larvene på egnede ospetrær, eventuelt kan man forsøke å lokke de voksne sommerfuglene med feromoner.

Utbredelse
----------

Den er utbredt i Europa, bortsett fra de nordligste og vestligste delene. Fra Norge kjenner man bare to sikre funn, et gammelt funn fra Oslo (Kristiania) og et funn fra Søgne i Vest-Agder i 1974. Det er grunn til å tro at arten kan ha blitt oversett fordi det er så vanskelig å finne de voksne sommerfuglene.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Norges sommerfugler*, vepseglassvinge:
* Nettsiden *Svenska Fjärilar*, med bildegalleri:

Eksterne lenker
---------------

* (en) *vepseglassvinge* i Encyclopedia of Life Rediger på Wikidata

* (en) *vepseglassvinge* i Global Biodiversity Information Facility Rediger på Wikidata

* (no) *vepseglassvinge* hos Artsdatabanken Rediger på Wikidata

* (no) *vepseglassvinge* hos Artsdatabanken Rediger på Wikidata

* (en) *vepseglassvinge* hos Fauna Europaea Rediger på Wikidata

* (en) *vepseglassvinge* hos NCBI Rediger på Wikidata

* (en) *Kategori:Sesia melanocephala* – bilder, video eller lyd på Wikimedia Commons Rediger på Wikidata
**Mathilde Adelheid Ott** (født 12. mars 1878 i Kristiania, død 18. oktober 1946 i Los Angeles) var en norsk operasangerinne.

Adelheid Ott var datter av agent Johan Christian Julius Ott og Alfhild Salvesen, og oldebarn av eidsvollsmannen Lars Johannes Irgens.

I 1890-årene studerte Ott under Thorvald Lammers.  I Norge ble hun mest kjent for sin tolkning av *Susanna* i Figaros bryllup.

I 1900 ble Ott omtalt som en ung kunstnerinne som hadde slått forbausende hurtig og godt igjennom.  Samme år ble hun engasjert ved Staatsoper Berlin til rollene *Philine* i Ambroise Thomas' opera Mignon, *Nedda* i Pagliacci, *Micaëla* i Carmen og *Rosina* i Barbereren i Sevilla.

Adelheid Ott emigrerte til USA, der hun bosatte seg i Galveston. Der ble hun i 1916 gift med cellisten Carl Singer.

Stipender og legater
--------------------

* 1898: Stipend på kr. 500.
* 1899: Statlig stipend på kr. 750 til utenlandsopphold.

Referanser
----------

1. ↑  «Aftenposten 1946.10.22». Norge, Oslo. 1946. s. 9.
2. ↑  Adelheid Ott; eidsvollsmenn.no
3. ↑  *Dagbladet 1898.03.16*. Norge, Oslo. 1898. s. 1.
4. ↑  *Morgenbladet 1900.07.25*. Norge, Oslo. 1900. s. 2.
5. ↑  *Agder 1900.04.26*. Norge, Vest-Agder, Flekkefjord. 1900. s. 2.
6. ↑  *Norske Intelligenssedler 1916.06.28*. Norge, Oslo. 1916. s. 3.
7. ↑  *Den 17de mai 1898.07.12*. Norge, Oslo. 1898. s. 2.
8. ↑  *Stortingsforhandlinger*. Oslo: [Forvaltningstjenestene]. 1899. s. 51.
**Turčianske Teplice** (tysk: *Bad Stuben*; ungarsk: *Stubnyafürdő*) er en by i regionen Žilina i det sentrale Slovakia. Den ligger om lag halvveis mellom byene Martin og Kremnica. I 2005 hadde byen 6 941 innbyggere. Byen er administrasjonssenter i distriktet Turčianske Teplice.

Historie
--------

Byen er en av de eldste spabyene i Europa, og var opprinnelig kjent under navnet *Štubnianske Teplice*. Den ble først nevnt i en tekst fra 1281, da kong László IV av Ungarn tildelte landet omkring kildene til en grev Peter. Kurstedet ble populært blant de kongelige, blant dem Sigismund av Ungarn og keiser Maximilian av Mexico. 

De helbredende egenskapene til spaet ble først studert av medisinstudenten Jan Lisschoviny ved universitetet i Halle. 

Štubnianske Teplice ble omdøpt til Turčianske Teplice i 1946. In 1951 slo byen seg sammen med Vieska.

Geografi
--------

Turčianske Teplice ligger på ca. 520 moh, og har et areal på 33,483 km². Byen ligger i Turiecbekkenet og er omgitt av fjellene i Veľká Fatra, Kremnica, Žiar og Malá Fatra.

Demografi
---------

Ifølge folketellingen i 2001 hadde byen 7 031 innbyggere. 97,98% var slovaker, 0,67% tsjekkere og 0.37% tyskere. 48,09% var katolikker, 30,56 protestanter og 17,24% oppga ingen religiøs tilknytning.

Vennskapsbyer
-------------

* Tsjekkias flagg Holešov, Tsjekkia
* Tsjekkias flagg Havířov, Tsjekkia
* Polens flagg Skawina, Polen
* Polens flagg Wisła, Polen
* Serbias flagg Aranđelovac, Serbia

Referanser
----------

1. ↑   *Sčítanie obyvateľov, domov a bytov 2021 na Slovensku*, Bratislava: Statistical Office of the Slovak Republic, Wikidata Q110227967,
2. 1 2 3  «Municipal Statistics». Statistical Office of the Slovak republic. Arkivert fra originalen 11. januar 2008. Besøkt 31. januar 2008.  «Arkivert kopi». Arkivert fra originalen 16. november 2007. Besøkt 24. mai 2018.

Eksterne lenker
---------------

* Offisielt nettsted Rediger på Wikidata

* (en) Turčianske Teplice – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC **·** GeoNames
 |
**Baojia** (kinesisk: 保甲; pinyin: **bǎojiǎ**; Wade–Giles: *pao-chia*) var det kinesiske militssystrem som opprinnelig ble organisert av Wang Anshi i 1076 under Songdynastiet i Kina. Foranledningen var kampen mot sjøpiratene lands sørøstkystene og røverbandene i landets indre .

I Wangs opprinnelige system ble ti familier organisert i fylkinger kalt *bao* («vaktlag»). 

Under Mingdynastiet ble denne enheten kalt *jia* («tiender») og ti slike *jia* utgjorde da en *bao*. Innen en *jia* og en *bao* roterte ledelsespostene, og de respektive ledere ble kalt *jiazhang/jiazong* eller *baozheng/baozhang*. I praksis bestod en *jia* imidlertid av 4 til 13 familier og en *bao* var bare mer eller mindre 10 *jia*. I enkelte deler av Jingnan fantes det dessuten et mellomnivå kalt 'dang *med rundt 30 familier.*

Under Qing-dynastiet, ble baojiasystemet utvidet til å dekke hele Kina. Imidlertid skriver Ju Dongzu at systemet var stort sett ineffektivt i denne perioden, og var blitt til en ren formalitet. Men fra å ha vært et nesten rent selvforsvarssystem ble *baojia* i 1835 utvidet til å bli et skatteinnkrevingssystem. Dette førte til maktmisbruk og lokal uro.

Referanser
----------

1. ↑  Timothy Brook: *The Chinese State in Ming Society*, Routledge, 2005, s. 36, ISBN=978-0-415-34506-4
2. ↑  Timothy Brook: *The Chinese State in Ming Society*, Routledge, 2005, s. 37
3. ↑  Mote, Frederick W. (2003). *Imperial China 900-1800* (Illustrated utg.). Harvard University Press. s. 918–919. ISBN 978-0-674-01212-7. Besøkt 23. september 2009.
4. ↑  Li, Huaiyin (2005). *Village governance in North China, 1875-1936* (Illustrated, annotated utg.). Stanford University Press. s. 42–43. ISBN 978-0-8047-5091-2. Besøkt 24. september 2009.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Tetra Pak i Lund
**Tetra Pak** er et svensk firma som produserer maskiner og materialer for drikkekartonger, engangsemballasje for melk, juice og andre flytende næringsmiddel. Selskapets navn er etter den tetraederformede melkepakningen som var en av de første oppfinnelsene av grunnleggeren Ruben Rausing som slo gjennom. Firmaet ble grunnlagt i 1950 av Rausing og Erik Wallenberg i Lund, der hovedkontoret var frem til 1990-årene. Det var Erik Wallenberg som oppfant den tetraederformede pakningen som senere er blitt kjent som *Tetra Classic*.[] Det er en plastbelagt kartongpakning. 

Selskapet har i dag hovedkontor i Lausanne i Sveits, med noen funksjoner i blant annet Lund, Modena, Taiwan og Singapore.

I Lund finnes blant annet produksjon og utvikling av Tetra Top. 

Fabrikker finnes på fem kontinenter. De større fabrikkene ligger i Lund i Sverige, Arganda del Rey i Spania, Limburg an der Lahn i Tyskland, Querétaro i Mexico, Monte Mor i Brasil, Kobe i Japan og Denton i USA.

Referanser
----------

1. ↑   Research Organization Registry Data (ROR release v1.19)[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Tetra Pak – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** LCCN **·** BNF **·** BNF (data)
 |
**Alliansen for et oljefritt Skagerrak** ble dannet av Natur og Ungdom og Miljøpartiet De Grønne våren 2004 i Kristiansand. Målet er å forhindre all form for oljeaktivitet langs Sørlandskysten. Den mest aktuelle saken for Alliansen har vært kamp mot oljevirksomhet i Farsundsbassenget. Pådriverne for alliansen var Hans Petter Horve (MDG) og Reidar Strisland (NU) og Tale Mathilde Østrådal (NU). Alliansen har hatt jevnlige møter,[] og har etter hvert fått omkring 15 organisasjoner/partier med på laget.

Organisasjonene
---------------

Alliansen består av blant annet disse organisasjonene:

* Natur og Ungdom
* Miljøpartiet De Grønne
* Vest- Agder Venstre
* Vest- Agder Unge Venstre
* Vest- Agder Sosialistiske Venstreparti
* Vest- Agder Sosialistisk Ungdom
* AUF i Vest- Agder
* Vest- Agder Rødt
* Vest- Agder Rød Ungdom
* Vest- Agder Changemaker
* Framtiden i våre hender (Kristiansand FiVH)
* Naturvernforbundet i Vest- Agder
* Norsk Nærings- og Nytelsesmiddelarbeiderforbund avd.3 Vest- Agder
* Fiskerlaget sør

Eksterne lenker
---------------

* Utsettelse av prøveboring, NrK
* Krever oljeleting i Skagerrak stoppet
* Pressemelding fra Natur og Ungdom
* Natur og Ungdom
Rød utheving av tetningslister på en bilrute. Dører og bagasjeluker kan kreve store mengder tetningslister. Hvert bilvindu kan fort trenge 3 meter.
Verktøy for å skifte tetningslist
En **tetningslist** er en list som brukes til tetning på dører og vinduer i hus og biler for å oppnå bedre lydisolasjon, varmeisolasjon eller hindre vanninntrenging. Formålet er ofte å hindre regn og vann helt eller delvis fra å komme inn gjennom gliper i dører og vinduer, og dette oppnås ved å returnere eller omdirigere vann. Ofte er et sekundært mål å holde luft inne slik at man sparer energi på oppvarming eller klimaanlegg. Tetningslister kan være laget av ulike materialer for ulike bruksområder, inkludert filt gummi, skum, vinyl eller metaller som messing og aluminium. Tetningslister må av og til byttes ut på grunn av alder. Ulike typer kan festes med for eksempel stift, lim eller selvklebende teip.

Se også
-------

* Lavenergihus
* Vindavviser
* Dørstokk

Referanser
----------

1. 1 2  The DIY Network. «Making Your Home Airtight». www.diynetwork.com. Besøkt 14. juli 2013.
2. 1 2  «Window/Door and Specialty Weatherstripping». Frost King. Besøkt 14. juli 2013.
3. ↑  «Tubular Vinyl Gasket Weatherstrip». Frost King. Besøkt 14. juli 2013.
4. ↑  The Builders Supply. «Dorbin Metal Strip». www.thebuilderssupply.com. Besøkt 14. juli 2013.
5. ↑  Wojdyla, Ben. «How to Fix Your Car's Weatherstripping». Hearst Magazine Media. Besøkt 14. juli 2013.
6. ↑  september 2022, Av Redaksjonen-28 (28. september 2022). «Finn den riktige tetningslisten». *Gjør Det Selv*. Besøkt 11. desember 2022.
**Allgemeines Landrecht für die preußischen Staaten** (den allmenne landretten for de prøyssiske stater, ALR) var et lovverk som ble gitt av kong Fredrik den store av Preussen. Det var det første forsøk på å samle et helt lands rett i ett lovverk.

Lovbokens røtter går tilbake til kong Fredrik I av Preussens ønske om å skape et enhetlig rettssystem. Disse grunnleggende reformene ble imidlertid først satt ut i livet under Fredrik den stores styre, da han ga oppdraget til storkansler Samuel von Cocceji. Coccejis forsøk på å skape et felles lovverk, det såkalte *Project eines Corporis Juris Fridericiani* (1749/51) ble imidlertid resultatløst.

Først med kabinettsordre av 14. april 1780 fikk storkansler greve Johann Heinrich Casimir von Carmer i oppdrag å utarbeide et felles lovverk. Etter kongens vilje delegerte storkansleren arbeidet til flere fremtredende jurister. De viktigste var Carl Gottlieb Svarez (sivilrett) og Ernst Ferdinand Klein (strafferett).

Samuel von Cocceji, *Project des Corporis Juris Fridericiani*, 1752
Den allmenne landretten ble ferdigstilt 1792 som *Allgemeines Gesetzbuch für die Preußischen Staaten* (AGB). En omarbeidelse fulgte på grunn av begivenhetene under den franske revolusjon, hvor den konservative eliten i Preussen fikk gjennomslag for sine betenkeligheter ved lovbokens liberale tendenser. Mange borgerrettigheter ble da fjernet fra lovboken eller begrenset. Den allmenne landretten trådte først under Fredrik den stores etterfølger, Fredrik Wilhelm III, i kraft, den 1. juni 1794.

Se også
-------

* Sachsenspiegel
* Kodifikasjon
* Codex Maximilianeus bavaricus civilis
* Code Civil
* Österreichisches Allgemeines Bürgerliches Gesetzbuch (ABGB)

Litteratur
----------

* Hans Hattenhauer (red.), *Allgemeines Landrecht für die preußischen Staaten von 1794*, 1970.

Eksterne lenker
---------------

* 

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND
 |

Portal: Tyskland
**Dan Simion** (født 28. januar 1958) er en rumensk friidrettstrener og tidligere tresteghopper.

Han deltok i VM i friidrett 1983 uten å kvalifisere seg til finalen. Hans personlige rekord er på 17,09 m, som han hoppet i mai 1983 i Sofia. Det er det fjerde beste trestegsresultatet for en rumensk hopper noensinne.

Trenerkarriere
--------------

Simion er utdannet fysioterapeut. Etter at han sluttet som aktiv, ble han trener. Han flyttet til Norge i 1991, ble landslagstrener og trente høydehopperen Steinar Hoen. I dag trener han blant andre Margrethe Renstrøm (lengde), Inger Anne Frøysedal (tresteg), Øyunn Grindem Mogstad (høyde) og Elin Holen De Capitani (handikapputøver i lengde). I de siste årene har han vært tilknyttet IK Tjalve, og er kroppsøvingslærer og trener på Wang Oslo.[]

Referanser
----------

1. ↑   World Athletics Database, World Athletics utøver-ID 169970[Hentet fra Wikidata]
2. ↑  All time best Balkan athletes Arkivert 8. februar 2012 hos Wayback Machine. - The Athletics Site

Eksterne lenker
---------------

* (en) Dan Simion – World Athletics Rediger på Wikidata

* (en) Dan Simion – Track and Field Statistics Rediger på Wikidata
* Simions side hos tjalve.no

|  |  |
| --- | --- |
| Oppslagsverk/autoritetsdata | Prabook
 |
**Franz Roubaud**, også kjent som **Frants Aleksejevitsj Rubo** (russisk: Франц Алексеевич Рубо), **Francois Iwan Roubaud** og **Frants Roubaud**, (født 5. junijul./ 17. juni 1856greg. i Odessa, død 13. mars 1928 i München) var en russisk maler som er mest kjent for sine panoramamalerier av slagscener og bilder fra folkeliv i Kaukasus.

Livsløp
-------

Franz Roubaud var den tredje i en søskenflokk på ni i en kjøpmannsfamilie som hadde emigrert fra Marseille I Frankrike.
Han begynte å få tegneundervisning fra 6-årsalderen, og fulgte opp med studieopphold i Kaukasus. Fra 1877 til 1878 studerte han i München under veiledning av Carl Theodor von Piloty, Otto Seitz og Wilhelm von Diez og hos soldatmaleren Joseph von Brandt. Han ble adlet i 1889 og ble satt pris på av tsarene Alexander III og Nikolaj II.

Etter studieopphold i Paris kom han til St. Petersburg hvor han var professor ved kunstakademiet fra 1903 til 1912. I 1913 dro Roubaud til München hvor han døde i 1928.

Verk
----

I St. Petersburg malte Roubaud to store panoramaer: *Beleiringen av Sevastopol* (1904) som ble fraktet dit og satt opp i et eget museum der. (Både bygget og maleriet ble skadd i 1942 da byen ble utsatt for en ny beleiring. Restaureringen ble sluttført i 1950-årene.) Bildet *Slaget ved Borodino* (1912) ble flyttet til Poklonnajahøyden i Moskva i 1962 og er en del av en større krigsminnepark der. Fra før hadde han fullført *Stormen mot Akhulgo* (1896, Tiblisi) som ikke lengre finnes.

Referanser
----------

1. ↑   «Рубо Франц Алексеевич», publisert i Store russiske encyklopedi, besøkt 10. oktober 2019[Hentet fra Wikidata]
2. ↑   www.hrono.ru[Hentet fra Wikidata]
3. ↑   RKDartists, «Franz Alekseevich Roubaud», RKD kunstner-ID 68519[Hentet fra Wikidata]

Kilder
------

Kilde til tyskspråklig wikipediaartikkel:

* Claudia Over : *Trödler & Sammler Journal* Oktober 2004, pp. 56 – 61 (med 16 fargereåroduksjoner).

Detaljer fra Sevastopol Panorama
--------------------------------

* 
* 
* 
*

Eksterne lenker
---------------

* Biographie auf der russischen Geschichtswebseite hrono.ru
* Biografie auf peoples.ru
* Roubauds Werke online

  


|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NKC
 |

Portal: Kunst
Dr. **Umayya Salah Toukan** (født 1946 i Amman) er en jordansk økonom, som var sentralbanksjef i Jordans sentralbank fra 2001 til 2010.

Han overtok stillingen 1. januar 2001, da han overtok etter Ziad Fariz, og ble gjenvalgt for en ny femårsperiode 1. januar 2006. I 2010 overtok Al-Sharif Faris Sharaf stillingen som sentralbanksjef. 

Toukan er utdannet MBA fra American University of Beirut, og begynte å arbeide i sentralbanken i 1967. Han fullførte hovedfag innen *økonomisk utvikling* ved Oxford University mens han jobbet der. Senere har han også tatt doktorgrad innen pengeøkonomi ved Columbia University i New York. 

I tillegg har han vært rådgiver for statsministeren og generaldirektøren for Jordans børs, og representerte i perioden 1973–78 Jordan i FN. Han var ambassadør i Belgia, Nederland og EU i 1996–2000.

Referanser
----------

1. ↑  Jordans sentralbank - *Previous Governors* Arkivert 16. november 2006 hos Wayback Machine. besøkt 13. mai 2014.

Eksterne lenker
---------------

* Presentasjon på sentralbankens hjemmeside (arkivert)
**79. motoriserte infanteribrigade** (russisk: 79-я отдельная гвардейская мотострелковая Инстербургская дважды Краснознамённая, ордена Суворова бригада - fullt navn: «79. selvstendige Garde motoriserte Insterburg - to ganger Røde Fane og Suvorov-orden») er en infanteribrigade forlagt til Gusev i Kaliningrad oblast. Brigaden er underlagt 11. armékorps.

Organisasjonen i brigaden var trolig slik i 2013:

**Manøverelement**

* 319. motoriserte infanteribataljon
* 377. motoriserte infanteribataljon
* 386. motoriserte infanteribataljon
* 102.stridsvognbataljon

**Ildstøtte**

* 45. sjølvdrivne haubitsbataljon
* 483. luftforsvarmissilbataljon

Referanser
----------

1. ↑  «79-я отдельная гвардейская мотострелковая бригада (в/ч 90151)». *Войсковые части России* **(russisk)**. Arkivert fra originalen 16. mars 2018. Besøkt 21. desember 2017.
2. ↑
***MotorStorm*** er et bilspill utviklet av Evolution Studios og publisert av Sony Computer Entertainment for Sonys PlayStation 3-spillkonsoll.

Spillet ble annonsert på E3 i 2005, og utgitt i Japan i desember 2006, og resten av verden i mars 2007. *MotorStorm* har solgt over tre millioner eksemplarer globalt.

Handling
--------

Spillet finner sted ved en fiktiv MotorStorm-Festival i Monument Valley. Målet med spillet er å vinne en rekke terrengløp, og å være den endelige vinneren av hele festivalen. Hvert løp krever at spilleren velger en bestemt type kjøretøy. Hvert spor har mange forskjellige måter å komme seg gjennom løpet på. Spilleren burde også holde øye med en måler som viser hvor varm bilens motor er. Dersom motoren når sin kritiske temperatur, kan hele motoren eksplodere.

I online-spill kan modus for "innhenting" aktiveres. Dette innebærer at lederen av et løp får mindre løft enn alle andre, slik at spillerne lenger bak i feltet kan "innhente" den aller første spilleren.

Referanser
----------

1. ↑  Tom Bramwell (18. februar 2008). «Evolution wants MotorStorm to dominate». Eurogamer. Besøkt 20. mai 2008.

Eksterne lenker
---------------

* (en) *MotorStorm* hos MobyGames Rediger på Wikidata

* (en) *MotorStorm* på Metacritic Rediger på Wikidata

* (en) *MotorStorm* hos Giant Bomb Rediger på Wikidata

* (en) *MotorStorm* hos Internet Game Database Rediger på Wikidata

* (en) *MotorStorm* hos GameFAQs Rediger på Wikidata

Portal: Videospill
**Dan Robert Larsen** (født i 3. september 1961 i Karasjok) er en norsk journalist som arbeider i Karasjok.

Dan Robert Larsen ble valgt som leder av Finnmark Journalistlag for perioden 2007-2009 på lagets årsmøte i Tromsø 26. oktober 2007. Han ble gjenvalgt som leder for to nye år under årsmøtet i Tromsø i oktober 2009 og var i vervet til høsten 2011. 

Han har jobbet som journalist siden 29. februar 1988 i tre samiske mediebedrifter: NRK Sámi Radio (NRK Sápmi), Sámi Áigi (frilanser) og Min Áigi (journalist/redaktør). Karrieren startet i NRK Sámi Radio (NRK Sápmi), hvor han fortsatt jobber som nyhetsjournalist.

Dan Robert Larsen var reporter og programleder i NRKs fjernsynsprogram *Norge Rundt* fra juni til september i 1991. Han var den andre som noen gang ledet programmet på samisk. Den første var Magne Ove Varsi fra Sirma i Tana kommune i Finnmark. Larsen var ansvarlig redaktør og journalist i den samiske avisa Min Áigi fra 1993 til 1998 og leder i NRK Sámi Radios journalistklubb i årene fra 1999 til 2002. Fra høsten 2003 til våren 2005 var han nyhetsanker i de samiske TV-nyhetene Ođđasat. Han var programleder og reporter i radio- og TV-programmet *Ardna – samisk kulturmagasin* 2005-2008. Siden da har han jobbet i nyhetsredaksjonen. Han jobber både med TV, radio og internett.

I november 2009 vant Dan Robert Larsen og fotograf Nils John Porsanger NRK Sámi Radios interne pris «Eanemus muitinveara prográmma» (Det mest minneverdige programmet) for en serie med TV-, radio- og nettsaker om uttalelser fra lederen i Rørosbygdenes skogeierlag om samene.

Referanser
----------

1. ↑  Valg i NJ
2. ↑  «Journalistleder trekker seg». sagat.no. 28.04.2010. Arkivert fra originalen 2. april 2015. Besøkt 1. april 2015.
**Umberto Panerai** (født 13. mars 1953 i Firenze), italiensk vannpolospiller som deltok i de olympiske leker 1976 i Montréal og 1980 i Moskva.

Panerai vant en olympisk sølvmedalje i vannpolo under Sommer-OL 1976 i Montréal. Han var med på det italienske laget som kom på andreplass i vannpoloturneringen bak Ungarn. Det italienske laget vant to kamper og spilte to uavgjort og tapte èn i finalerunden som besto av seks lag. Italia fikk seks poeng, samme som Nederland som kom på tredjeplass. Panerai spilte åtte kamper i OL-turneringen.

OL-medaljer
-----------

* 1976 Canadas flagg Montréal - Sølv Sølv i vannpolo, Italias flagg Italia

Eksterne lenker
---------------

* (en) Umberto Panerai – Olympics.com Rediger på Wikidata

* (en) Umberto Panerai – Olympic.org Rediger på Wikidata

* (en) Umberto Panerai – Olympedia Rediger på Wikidata

* (en) Umberto Panerai – Sports-Reference (OL-resultater – arkivert) Rediger på Wikidata

* (it) Umberto Panerai – Italias olympiske komité Rediger på Wikidata

* (en) Umberto Panerai – FINA Rediger på Wikidata
Den amerikanske kirkegården og minnesmerket i Normandie, nær Colleville-sur-Mer i Frankrike, hedrer amerikanske tropper som døde i Europa under andre verdenskrig.
**Falt i strid** (engelsk: *killed in action* – *KIA*) er et uttrykk som vanligvis brukes i militæret for egne soldater som er drept av fienden. Folk som er falne i strid har ikke dødd av ulykker, slik som bilulykker, «ikke-fiendtlige» hendelser eller terrorisme.

I tillegg kan en person bli omtalt som falt i strid hvis vedkommende har dødd på slagmarken, mens «død av skade» viser til en person som har levd lenge nok til å ha fått medisinsk behandling.

NATO-definisjon
---------------

Midlertidig grav for en amerikansk maskingeværsoldat som falt i strid under operasjon Overlord.
NATO bruker *KIA* (*killed in action*) for personer som er falt i strid, og *DWRIA* (*died of wounds received in action*) for personar som har dødd av skade. For sistnevnte blir også forkortelsen *DOW* ofte benyttet av historikere og militære.

Se også
-------

* MIA – Savnet i strid
* WIA – Såret i strid
* POW – Krigsfange
* Den ukjente soldats grav
* *Seppuku*

Referanser
----------

1. ↑  «killed in action». *web.archive.org*. 27. september 2012. Arkivert fra originalen 27. september 2012. Besøkt 10. juni 2021.

Eksterne lenker
---------------

* (en) Killed in action – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND
 |
Lastebil renovert og i kjørbar stand. På siden klubbens logo.
**Motorhistorisk Klubb Drammen** ble stiftet 18. oktober 1972 og har i dag (2023) over 500 medlemmer.

Klubbens senter
---------------

Klubben har siden 2007 også driftet Norsk Motorhistorisk Senter på Burud i Øvre Eiker kommune. Senteret er en samarbeidsavtale med kommunen, som er eier, frem til 20. april 2019. Området er på 11 mål, har 3 store garasjebygg, verkstedbygg m/spiserom og 2 kontorbygg. I tillegg har klubben oppført egne bygninger. Blant annet en kiosk, en gammel, rød telefonkiosk, og en bensinstasjon i gammel stil. Sistnevnte riktignok uten drivstoff i pumpene.

* Kiosken på BurudKiosken på Burud
* Bensinstasjonen av gammel type på BurudBensinstasjonen av gammel type på Burud
* Telefonkiosk av den gamle typen på BurudTelefonkiosk av den gamle typen på Burud
* Gammel drosjestasjonGammel drosjestasjon
* 
* 
* 
*

Kjøretøy
--------

Klubben har flere kjøretøy, særlig utrykningskjøretøy. Eldst er den gamle brannbilen til Drammen, en Dennis fra 1922, som er i kjørbar stand. Kjøretøyene restaureres og vedlikeholdes av klubbens medlemmer på dugnad.

* Gammel buss som er renovert og i kjørbar stand.Gammel buss som er renovert og i kjørbar stand.
* Drammens gamle Brannbil Drammen fra 1922.Drammens gamle Brannbil Drammen fra 1922.

Museum
------

På senteret har klubben et museum, med motorhistorisk dokumentasjon.

* På museet til Motorhistorisk Klubb Drammen.På museet til Motorhistorisk Klubb Drammen.
*

Ledelse og aktiviteter
----------------------

Klubben ledes av Jan Roger Sand Olsen, som er formann. Videre har klubben to komiteer for henholdsvis bilansvarlige og teknisk kontroll.

Månedlig har klubben medlemsmøte, og ukentlig treff, onsdager, ved senteret på Burud.

Ungdomsgruppe
-------------

Klubben har egen ungdomsgruppe for personer under 30 år.

* Ungdomsgruppen i aksjon, med litt veiledningUngdomsgruppen i aksjon, med litt veiledning
* Åssiden kirke der de månedlige medlemsmøte avholdesÅssiden kirke der de månedlige medlemsmøte avholdes

Referanser
----------

1. ↑   norsk organisasjonsnummer 986885919[Hentet fra Wikidata]
2. ↑  «Om klubben». *mhkd.no* **(norsk)**. Besøkt 24. januar 2023.
3. ↑  Med hjerte for bil[*død lenke*]
4. ↑  «Styret og komiteer». Arkivert fra originalen 5. april 2016. Besøkt 20. januar 2014.
5. ↑  «Medlemsmøter». Arkivert fra originalen 1. juni 2016. Besøkt 20. januar 2014.

Eksterne lenker
---------------

* (no) Offisielt nettsted Rediger på Wikidata
* (no) Motorhistorisk Klubb Drammen på Facebook Rediger på Wikidata

|  |  |
| --- | --- |
| Oppslagsverk/autoritetsdata | Drammen byleksikon **·** VIAF **·** Brønnøysundregistrene
 |
Kart over Vancouver Island
**Vancouver Island** er ei canadisk øy på 31 285 km². Vancouver Island ligger vest for Britisk Columbias fastlandskyst i Stillehavet. Befolkningstallet på øya er ca. 750 000 (2002). Av dette bor ca. 326 000 i Victoria, som er provinsens hovedstad. Øya er kjent for sine tempererte regnskoger. Økonomien har tradisjonelt vært basert på skogbruk.

Vancouver Island har vært bebodd siden ca. år 6000 f.Kr. av forskjellige indianske urbefolkningsgrupper. I 1700 var de største stammene *Nuu-chah-nulth* (Nootka) på vestkysten, *Salish* mot sør og øst og *Kwakiutl* mot nord. På slutten av 1700-tallet kom det flere og flere europeiske oppdagelsesreisende til øya. De fleste var spanske eller britiske – Juan José Pérez Hernández var den første. Flere av småøyene mellom øya og fastlandet bærer spanske navn. James Cook gjorde krav på øya som britisk land i 1778. Den første britiske bebyggelse på øya kom imidlertid ikke før i 1843.

Det største byene er Victoria, Nanaimo, Port Alberni, Parksville, Courtenay og Campbell River. Øya har fastlandssamband via flere ferjeruter drevet av BC Ferries.

Referanser
----------

1. ↑  Encyclopædia Britannica

Eksterne lenker
---------------

* (en) Vancouver Island – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Canadian Encyclopedia **·** VIAF **·** GND **·** LCCN **·** NKC **·** GeoNames
 |
**Fazang** (kinesisk: 法藏, pinyin: *Fāzàng*, Wade-Giles: *Fa-tsang*, født 643 i Chang'an i Kina, død 712 samme sted), tidvis kalt **Xiánshŏu Fǎzàng** (pinyin: 賢首法藏), var en kinesisk buddhistisk munk under Tang-dynastiet, som på grunn av sitt arbeid med å konsolidere og popularisere den kinesiske mahāyāna-buddhistiske retningen Huayan zong, regnes som den tredje av skolens fem patriarker.

Fǎzàng betyr ordrett «dharmas oppbevarer». I Korea er han kjent under navnet *Beopjang* (hangul: 법장, McCune-Reischauer: *Pŏpjang*), i Japan som *Hōzō* (katakana: ホウゾウ) og i Vietnam som *Pháp tạng*.

I løpet av sitt liv skal Fǎzàng ha forfattet mer enn hundre tekster av varierende størrelse. Den kinesiske buddhistiske kanon har bevart 29 tekster som bærer hans navn, hvorav 22 finnes i Taishō Shinshū Daizokyō, mens syv tekster bare forekommer i Dainippon Zokuzōkyō.

Fǎzàng forfattet en av de tre viktigste kommentarene til Ashvagoshas tekst vekkelsen av mahāyāna-troen, under tittelen «kommentar til vekkelsen av mahāyāna-troen» (kinesisk: 大乘起信論義記, pinyin: *Dàshèng qǐxìnlùn yìjì*). I 2004 ble den utgitt i engelsk oversettelse.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Fazang, besøkt 9. oktober 2017[Hentet fra Wikidata]
2. 1 2   Gemeinsame Normdatei, GND-ID 130027235, besøkt 14. oktober 2015[Hentet fra Wikidata]
3. 1 2   Trove, Trove person-ID 1345183, besøkt 9. oktober 2017[Hentet fra Wikidata]
4. 1 2   Faceted Application of Subject Terminology, FAST-ID 138146, besøkt 9. oktober 2017[Hentet fra Wikidata]
5. ↑  Taishō Shinshū Daizōkyō, bind 44, tekst nr 1846,   
Dainippon Zokuzōkyō (大日本續藏經), bind 71, s. 771-871,  
Nanjio, tekst nr 1625
6. ↑  Fǎzàng (oversettelse av Dirck Vorenkamp): *An English Translation of Fa-Tsang's Commentary on the Awakening of Faith*, Edwin Mellen Press, University of Virginia, 2004, ISBN 0-7734-6373-9, ISBN 978-0-7734-6373-8

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** ICCU
 |
**Belgorod** (russisk: Бе́лгород) er en by og administrativt senter i Belgorod oblast i Russland. Den ligger ved elva Donets, rundt 570 km sør for Moskva og bare 40 km nord for grensa til Ukraina. Innbyggertall: 337 030 (folketelling 2002).

Navnet *Belgorod* er (i likhet med Beograd i Serbia) slavisk for «hvit by». Byen ligger i et område rikt på kalkstein.

Historie
--------

Bosetningen blir første gang nevnt i 1237, da den ble jevnet med jorden av Batu Khans horder. I 1596 ble den grunnlagt på ny etter ordre fra Boris Godunov som et av mange fort som ble bygget for å forsvare Russlands sørgrenser mot Krimtatarene.

Etter at den russiske grensen ble flyttet lenger mot sør forfalt festningen, og byen ble lagt inn under Kursk. Peter den store besøkte den like før slaget ved Poltava, og et dragon-regiment ble stasjonert i byen frem til 1917.

Under slaget ved Kursk var landsbyen Prokhorovka i Belgorod oblast åsted for historiens største stridsvognslag den 12. juli 1943. Blant minnesmerkene over andre verdenskrig er Belgorod Diorama og en stor katedral i Prokhorovka.

Belgorod er det administrative, industrielle og kulturelle senter for Belgorod oblast, som ble opprettet i 1954. Blant byens høyere utdanningsinstitusjoner er *Belgorod Sjukhov statlige teknologiske universitet*, *Belgorod statlige universitet*, *Belgorod jordbruksakademi* og *Belgorod finansielle akademi*.

Belgorod lufthavn ligger 4 km nord for byen.

Kjente personer fra Belgorod
----------------------------

* Svetlana Khorkina (født 1979) – turner, dobbelt olympisk mester
* Aleksandr Belenov (født 1986) – fotballspiller
* Aleksej Sjved (født 1988) – basketballspiller

Referanser
----------

Eksterne lenker
---------------

* (ru) Offisielt nettsted Rediger på Wikidata

* (en) Belgorod – kategori av bilder, video eller lyd på Commons Rediger på Wikidata

* (en) Белгород – galleri av bilder, video eller lyd på Commons Rediger på Wikidata
* Belgorod Sjukhov statlige teknologiske universitet

  


| * v
* d
* r
Byer i Belgorod oblast |
| --- |
| Administrativt senter: Belgorod |
| Flagget til Belgorod oblast | Aleksejevka **·** Birjutsj **·** Grajvoron **·** Gubkin **·** Korotsja **·** Novyj Oskol **·** Sjebekino **·** Staryj Oskol **·** Stroitel **·** Valujki | Russlands flagg |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames **·** MusicBrainz
 |
**Suwarrow** *(Suvarov)* er en av de nordlige øyene i øygruppen Cookøyene.

Suwarrow er en nesten sirkelformet atoll, med kun én åpning, på nordvestsiden. Den består av ca. 25 små-øyer, de fleste svært små. Totalt landområde er bare ca. 2,4 km². 

Øya administreres fra Rarotonga, og det bor ingen her fast. Tidvis bor det folk fra andre øyer her, for å sanke kokosnøttkjerner og perleskjell, som det er rikelig av her. Det er også rikelig med fisk i lagunen. Siden øya er så lav, har høye havbølger mange ganger skylt over øya. 

Den øya som ligger vest for åpningen i atollen heter «Anchorage Islet», hele Suwarrow er avsatt som et marint naturreservat. Besøkende må søke om tillatelse til å oppholde seg på øya. 

Suwarrow ble oppdaget 27. september 1814, av Løytnant Lazareff, kommandør på båten «Suvorov» fra *The Russian-American Company*. Hans nedtegnelser fra den gang sier at det ikke bodde noen på øya, men at det krydde av krabber, rotter og flokker med fugler her. 

Fra oktober 1952 til juni 1954, samt fra april 1960 til desember 1963 bodde Tom Neale alene på denne øya, og skrev etter dette boken «An Island To Oneself», utgitt i 1966.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
Cappielow Park
**Cappielow** er et distrikt i Greenock i Inverclyde, i det sentrale Vest-Skottland. Stadionet er hjemmebane for det skotske førstedivisjonslaget Greenock Morton FC. Navnet Cappielow brukt alene refererer vanligvis til fotballstadionet **Cappielow Park**, men det kan også henvise til et lite boligområde eller det tilknyttede industriområdet.

Cappielow Park befinner seg på andre siden av East Hamilton Street og elven River Clyde, ved motorveien mot Port Glasgow og Glasgow. Ståtribunen uten tak bak det ene målet løper langs Sinclair Street. Stadionet er omtrent fem minutters gange fra Cartsdyke jernbanestasjon (det dreier seg om jernbanelinjen mellom Glasgow Central og Gourock).

Cappielows etymologiske betydning stammer visstnok fra skandinavisk, selv om detaljene rundt den opprinnelige betydningen er uklare. Det har vært hjemmebane for klubben siden tidlig på 1900-tallet. Oppussing er nylig gjennomført, og for tiden er kapasiteten på 11 100 tilskuere, inkludert 5 741 sitteplasser. Tribunen bak målet i vest går under navnet Wee Dublin end, og har sitteplasser uten ryggstøtte, og har blitt ombygd fra en tidligere ståtribune. Hovedtribunen Grandstand har nå plastseter, som erstattet de gamle trebenkene, og som var et kjennemerke for Cappielow fram til sent på 1990-tallet. Tribunen *Cowshed* ligger på nordsiden av banen, og var tidligere en stor ståtribune for både hjemme- og bortesupporterne (og hadde et stort gjerde på midten som skilte supporterne fra hverandre), men denne tribunen er nå bare for hjemmesupporterne. Mange av ståplassene på de første radene av denne langsidetribunen er nå fjernet og erstattet av klappseter. Ellers er Cowshed Stand et særsyn i moderne britisk fotball, siden det ikke lenger er vanlig med ståplasser på langsidene så høyt opp i ligasystemet. Bak målet i øst befinner "Sinclair Street End" seg, og det er fortsatt en ståtribune uten tak. 

Den 12. desember 2008 kunngjorde Morton at de hadde sikret seg en av tribunene fra de gamle erkefiendene St. Mirren, da St. Mirren flyttet fra sitt tradisjonelle stadion Love Street til nye Greenhill Road. Denne tribunen har blitt gjenreist på "Wee Dublin End" på Cappielow. Dessuten sikret Morton seg to av St. Mirrens gamle flomlysmaster, og de står nå på hver sin ende av Cowshed Stand. En kunngjøring fra den offisielle internettsiden til Morton lød som følger: "På tross av rivaliseringen har vi alltid hatt et godt forhold til St Mirren, og vi vil benytte denne anledningen til å takke dem i full offentlighet for deres hjelp, og ønsker dem all mulig suksess i deres nye hjem."

Referanser
----------

1. 1 2 3  «Arkivert kopi». Arkivert fra originalen 21. juli 2011. Besøkt 25. mai 2011.
2. ↑  «Directions to Cappielow». gmfc.net. Arkivert fra originalen 10. september 2008. Besøkt 4. september 2008.  «Arkivert kopi». Arkivert fra originalen 10. september 2008. Besøkt 25. mai 2011.
3. 1 2 3  , *Paisley Daily Express*, 24. desember 2008.

|  |  |
| --- | --- |
| Oppslagsverk/autoritetsdata | GeoNames
 |